**Իվան Ալբերտովիչ Դանիլյանց** (ռուս.՝ Иван Альбертович Данильянц, գերմ.՝ Ivan Daniliants, ռումիներեն՝ Ivan Danilianţ, փետրվարի 20, 1953(1953-02-20), Աշխաբադ, Թուրքմենական ԽՍՀ, ԽՍՀՄ), խորհրդային ֆուտբոլիստ, ավստրիացի և մոլդովացի մարզիչ։

Կենսագրություն
--------------

1970-1974 թվականներին սովորել է Թուրքմենստանի պետական համալսարանի ֆիզդաստիարակության ֆակուլտետում։ Խաղային կարիերայի տարիներին եղել է պաշտպան։ Սկսել է խաղալ 1971 թվականին Աշխաբադի «Ստրոիտելում»։

1981-1983 թվականներին ստացել է Մոսկվայի ԲԿՄԱ-ին կից մարզիչների բարձրագույն դպրոցի դիպլոմ։ 1993 թվականին ստացել է ՈՒԵՖԱ-ի մարզիչի «Ա» լիցենզիայի հաստատում։

1991-1994 թվականներին աշխատել է որպես «Կլագենֆուրտի» մանկապատանեկան թիմի մարզիչ (Ավստրիա), 1994-1997 թվականներին՝ Ավստրիայի Կարինտիայի հավաքականի մարզիչը մինչև 16 և մինչև 18 տարեկանների տարիքային թիմերում։

1998-1999 թվականներին եղել է Մոլդովայի հավաքականի գլխավոր մարզիչ։ 1999 թվականին կրկին Ավստրիայում եղել է «Կերնտեն» ակումբի սպորտային տնօրեն։

2000 թվականին եղել է «Շերիֆ» ակումբի գլխավոր մարզիչ (Տիրասպոլ)։ Սակայն թիմում երկար ժամանակ չի մնացել և կրկին մեկնել է Ավստրիա, որտեղ 2001-2006 թվականներին աշխատել է որպես ԿԱՍ ակումբի մարզական տնօրեն։

2001 թվականին ստացել է երեխաների և պատանիների մարզչի պետական դիպլոմ։ 2001 թվականից ֆուտբոլային ակումբների և ֆուտբոլի ֆեդերացիաների խորհրդատվությունների մասնավոր ընկերության ղեկավարն է` ուսումնամարզական գործընթացի և խաղի կառավարում, ֆուտբոլային ակումբների զարգացման հայեցակարգերի կազմում։ 2004 թվականին ստացել է ՈւԵՖԱ-ի «ՊՐՈ» արտոնագիրը գերազանցությամբ։ 2006-2009 թվականներին աշխատել է Մոլդովայի ֆուտբոլի ֆեդերացիայում ՈՒԵՖԱ-ի ծրագրով մարզիչների կրթության և լիցենզավորման դեպարտամենտի տնօրեն։

2010 թվականին դարձել է «Ռուբին» ակումբի երիտասարդական ֆուտբոլի զարգացման ծրագրի ղեկավար։ 2013 թվականի վերջին Կուրբան Բերդիևի՝ գլխավոր մարզիչի պաշտոնից հեռանալուց հետո նրա հետ հեռացել է ակումբից։ 2015 թվականի հունվարին միացել է Կուրբան Բերդիևի մարզչական շտաբին, որը գլխավորել է «Ռոստով» ֆուտբոլային ակումբը։

2016 թվականի սեպտեմբերի 9-ին պաշտոնապես նշանակվել է «Ռոստով» ակումբի գլխավոր մարզչի պաշտոնում Դմիտրի Կիրիչենկոյի՝ PRO լիցենզիա ստանալու ժամանակ։ 2017 թվականի հունիսին Բերդիևի հետ «Ռոստովից» տեղափոխվել է «Ռուբին»։ 2017 թվականի սեպտեմբերին նշանակվել է երիտասարդական ֆուտբոլի զարգացման ծրագրի ղեկավար։

Մրցանակներ
----------

Ռոստով
* Ռուսաստանի առաջնության արծաթե մեդալակիր **(1)** – 2015/16

Ծանոթագրություններ
------------------

1. ↑  «Иван Данильянц: «Если в одном месте будет футбольный рай, а вокруг разруха, то пользы не будет никому»». Сайт болельщиков ФК «Рубин».
2. ↑  «Иван Данильянц: «Я ухожу вместе с Бердыевым»». Бизнес Online.
3. ↑  «Официальный сайт ФК «Ростов»». Արխիվացված է օրիգինալից 2015 թ․ դեկտեմբերի 28-ին. Վերցված է 2021 թ․ հունիսի 14-ին.
4. ↑  «Иван Данильянц назначен главным тренером «Ростова»». Футбольный клуб «Ростов». Արխիվացված է օրիգինալից 2017 թ․ օգոստոսի 22-ին. Վերցված է 2021 թ․ հունիսի 14-ին.
5. ↑  Владислав Гринчик. «Данильянц: «Буду главным тренером „Ростова", пока Кириченко не получит лицензию»». *championat.com*.
6. ↑  «Иван Данильянц возглавил Академию «Рубина»». Футбольный клуб «Рубин». Արխիվացված է օրիգինալից 2020 թ․ փետրվարի 25-ին. Վերցված է 2020 թ․ փետրվարի 25-ին.

Արտաքին հղումներ
----------------

* Сайт болельщиков ФК «Рубин» Казань: Данильянц Иван Альбертович

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իվան Դանիլյանց» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Transfermarkt (խաղացող) · Transfermarkt (մարզիչ) |

 |